text: Mindretalsmand springer ud som radikal
  26 november 2012 kl. 17.11
  Byrådsmedlem Stephan Kleinschmidt, kendt for forsøget på at gøre Sønderborg til europæisk kulturhovedstad, satser på at gøre karriere i landspolitik som radikal.
  Han er i dag valgt til byrådet for det tyske mindretals parti, Slesvigs Parti, der har en samarbejdsaftale med De radikale.
  Aftalen gør det muligt, at han kan opstille som radikal folketingskandidat. Det vil han forsøge på et opstillingsmøde i Sønderborg 3. december.
  - I længere tid har jeg haft et ønske og en ambition om at udvide mit politiske engagement for Sønderborg, Sønderjylland og Den dansk-tyske region. Muligheden for at yde en indsats for regionen som folketingsmedlem er derfor særligt interessant, siger Stephan Kleinschmidt.
  De Radikale har aldrig stået godt i grænselandet, da partiet historisk set ikke har engageret sig i nationale strømninger, men det utraditionelle samarbejdet med det tyske mindretal kan nu give dem fodfæste.
  Stephan Kleinschmidt ønsker fortsat at tegne Slesvigsk Parti i byrådet.
  